《苦别离》
唐代·邵谒

十五为君婚，二十入君门。自从入户后，见君长出门。

朝看相送人，暮看相送人。若遣折杨柳，此地树无根。

愿为陌上土，得作马蹄尘。愿为曲木枝，得作双车轮。

安得太行山，移来君马前。

作者简介：邵谒 唐（约公元860年前后在世）字不详，广东韶州翁源人。 唐代“岭南五才子”之一。 生卒年均不详，约唐懿宗咸通初前后在世。